বর্তমানে পাকিস্তানে সবচেয়ে প্রচলিত ভাষাগুলির মধ্যে তৃতীয় স্থানে রয়েছে এই ভাষাটি। পাকিস্তান সরকার নাগরিকদেরকে যে জাতীয় পরিচয়পত্র প্রদান করেন, তা কেবলমাত্র উর্দু ভাষা ও সিন্ধি ভাষাতে ছাপানো হয়। ইন্দো-আর্য ভাষা হলেও সিন্ধি ভাষার উপর দ্রাবিড় ভাষার বেশ বড় প্রভাব পরিলক্ষিত হয়। হিন্দু ধর্মালবম্বী সিন্ধিভাষীরা দেবনাগরী লিপিতে লিখতেন। বেশির ভাগ সিন্ধিভাষী ইসলাম ধর্মে ধর্মান্তরিত হবার পর ভাষাটি লিখতে একটি পরিবর্তিত আরবি লিপি উদ্ভাবন করা হয়।[২৪] ভারতে সিন্ধি লিখতে দেবনাগরী ও আরবি উভয় লিপিই ব্যবহার করা হয়।[২৫]